《是日约往南郊不果》
明代·文彭

南国清明花事稀，燕山雨雪尚霏霏。长安九陌春何处，旅食经年客未归。

两地风光关念切，平生事业寸心违。也知空负城南约，不是袁安不启扉。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。